ایران شوونیستلری اونو «حیاسیز تورکچو و پان تورکیست» دئیه اونون باره‌سینده یازیلار یازمیشلار. کیهان روزنامه‌سی ۱۹۹۴ ـنجو ایلده  بیر نئچه شماره‌ده اینقیلاب عرفه‌سینده‌کی اونون فعالیتلرینی تخطئه ائتمگه باشلادی. آمئریکالی دیوید نیسمن David Nissman حسین دوزگونون اینقیلاب عرفه‌سینده آمریکا منافعی علیهینه اوْلدوغو اۆچون اونو هده‌له‌ییب و اتحاد شوروی‌یه باغلی اولماسی ادعاسیندا اوْلموشدور. محمدرضا کریمی همین ایدعانین جوابیندا ائلیمیزین آجیان یاراسی آدی آلتیندا کیتاب یازیب نشر ائتدی.